 **บันทึกข้อความ**

**ส่วนราชการ** สำนักงานส่งเสริมการปกครองท้องถิ่นจังหวัดกระบี่ (กลุ่มงานบริการสาธารณะฯ) โทร 075-611-899

**ที่** กบ 0023.6/  **วันที่**  ตุลาคม 2566

เรื่อง การคัดแยกขยะอย่างถูกวิธี

เรียน ผู้ว่าราชการจังหวัดกระบี่

**1. เรื่องเดิม**

กรมส่งเสริมการปกครองท้องถิ่นได้แจ้งสรุปหลักกฎหมาย และแนวคิดพื้นฐาน  
ในการออกประกาศกระทรวงมหาดไทย เรื่อง การจัดการมูลฝอย พ.ศ. 2560 โดยในข้อ 8 ของประกาศดังกล่าว ได้กำหนดสีของภาชนะรองรับมูลฝอยแต่ละประเภท และจังหวัดได้แจ้งให้องค์กรปกครองส่วนท้องถิ่นนำไปใช้ประกอบการดำเนินการตามอำนาจหน้าที่แล้ว **(เอกสาร 1)**

**2. ข้อเท็จจริง**

จังหวัดกระบี่ได้รับแจ้งจากกรมส่งเสริมการปกครองท้องถิ่นว่า เพื่อเป็นการสร้างความรับรู้ความเข้าใจที่ถูกต้องในการคัดแยกขยะอย่างถูกวิธี ตามประเภทที่กำหนดไว้ จึงขอให้จังหวัดแจ้ง ส่วนราชการและองค์กรปกครองส่วนท้องถิ่นในพื้นที่ประชาสัมพันธ์ข้อมูลเกี่ยวกับการคัดแยกขยะมูลฝอย อย่างถูกวิธี ตามคำนิยามของขยะแต่ละประเภท โดยจัดพิมพ์ข้อความยกตัวอย่างชนิดของขยะแต่ละประเภท ลงบนแผ่นป้าย เช่น ไวนิล พลาสติกลูกฟูก หรืออื่น ๆ ติดเหนือภาชนะรองรับมูลฝอยในที่สาธารณะ หรือสวนสาธารณะให้สวยงาม เข้าใจง่าย และเป็นระเบียบเรียบร้อย ดังนี้

1. ขยะทั่วไป (สีน้ำเงิน) หรือ มูลฝอยทั่วไป หมายความถึง ขยะประเภทอื่นนอกเหนือจาก  
ขยะย่อยสลาย ขยะรีไซเคิล และขยะอันตราย มีลักษณะที่ย่อยสลายยากและไม่คุ้มค่าสำหรับการนำกลับมา  
ใช้ประโยชน์ใหม่ เช่น ห่อพลาสติกใส่ขนม พลาสติกห่อลูกอม ซองบะหมี่กึ่งสำเร็จรูป ถุงพลาสติกเปื้อนเศษอาหาร โฟมเปื้อนอาหาร ฟอยล์เปื้อนอาหาร เป็นต้น

2. ขยะอินทรีย์ (สีเขียว) หรือ มูลฝอยย่อยสลาย หมายความถึง ขยะที่เน่าเสีย และย่อยสลาย ได้เร็ว สามารถนำมาหมักทำปุ๋ยได้ เช่น เศษผัก เปลือกผลไม้ เศษอาหาร ใบไม้ เศษเนื้อสัตว์ เป็นต้น

3. ขยะรีไซเคิล (สีเหลือง) หรือ มูลฝอยที่ยังใช้ได้ หมายความถึง ขยะ ของเสียบรรจุภัณฑ์   
หรือวัสดุเหลือใช้ ซึ่งสามารถนำกลับมาใช้ใหม่ได้ โดยการนำมาแปรรูปเป็นวัตถุดิบในขบวนการผลิตหรือสำหรับผลิตเป็นผลิตภัณฑ์ใหม่ เช่น แก้ว กระดาษ กระป๋องเครื่องดื่ม กล่องนม UHT เศษพลาสติก เศษโลหะ อะลูมิเนียม ยางรถยนต์ เป็นต้น

/ 4. ขยะอันตราย...

- 2 -

4. ขยะอันตราย (สีส้ม) หรือ มูลฝอยอันตราย หมายความถึง ขยะที่มีองค์ประกอบหรือปนเปื้อนวัตถุอันตรายชนิดต่าง ๆ ซึ่งได้แก่ วัตถุระเบิด วัตถุไวไฟ วัตถุออกซิไดซ์ วัตถุมีพิษ วัตถุที่ทำให้เกิดโรค วัตถุกัมมันตรังสี วัตถุที่ทำให้เกิดการเปลี่ยนแปลงทางพันธุกรรม วัตถุกัดกร่อน วัตถุที่ก่อให้เกิดการระคายเคือง วัตถุอย่างอื่นไม่ว่าจะเป็นเคมีภัณฑ์หรือสิ่งอื่นใดที่อาจทำให้เกิดอันตรายแก่บุคคล สัตว์ พืช ทรัพย์สิน หรือสิ่งแวดล้อม เช่น ถ่านไฟฉาย หลอดฟลูออเรสเซนต์ แบตเตอรี่โทรศัพท์เคลื่อนที่ ภาชนะบรรจุสารกำจัดศัตรูพืช กระป๋องสเปรย์บรรจุสีหรือสารเคมี เป็นต้น **(เอกสาร 2)**

**3. ข้อเสนอ/ข้อพิจารณา**

เห็นควรแจ้งองค์กรปกครองส่วนท้องถิ่นทราบและดำเนินต่อไป

จึงเรียนมาเพื่อโปรดพิจารณา หากเห็นชอบโปรดลงนามในหนังสือที่เสนอมาพร้อมนี้



**สำเนาคู่ฉบับ**

ที่ กบ ๐๐๒๓.6/ว ศาลากลางจังหวัดกระบี่

๙/๑๐ ถนนอุตรกิจ กบ ๘๑๐๐๐

ตุลาคม ๒๕๖6

เรื่อง การคัดแยกขยะอย่างถูกวิธี

เรียน นายอำเภอ ทุกอำเภอ นายกองค์การบริหารส่วนจังหวัดกระบี่ และนายกเทศมนตรีเมืองกระบี่

อ้างถึง หนังสือจังหวัดกระบี่ ด่วนที่สุด ที่ กบ 0023.3/ว 2055 ลงวันที่ 4 พฤษภาคม 2561

สิ่งที่ส่งมาด้วย สำเนาหนังสือกรมส่งเสริมการปกครองท้องถิ่น ที่ มท 0820.2/ว 4278 ลงวันที่ 18 ตุลาคม 2566 จำนวน 1 ชุด

ตามหนังสือที่อ้างถึง จังหวัดกระบี่ได้แจ้งสรุปหลักกฎหมาย และแนวคิดพื้นฐาน  
ในการออกประกาศกระทรวงมหาดไทย เรื่อง การจัดการมูลฝอย พ.ศ. 2560 โดยในข้อ 8 ของประกาศดังกล่าว ได้กำหนดสีของภาชนะรองรับมูลฝอยแต่ละประเภท.นั้น

จังหวัดกระบี่พิจารณาแล้วเห็นว่า.เพื่อเป็นการสร้างความรับรู้ความเข้าใจที่ถูกต้องในการ คัดแยกขยะอย่างถูกวิธี ตามประเภทที่กำหนดไว้.จึงขอให้องค์กรปกครองส่วนท้องถิ่นประชาสัมพันธ์ข้อมูลเกี่ยวกับการคัดแยกขยะมูลฝอยอย่างถูกวิธี ตามคำนิยามของขยะแต่ละประเภท โดยจัดพิมพ์ข้อความยกตัวอย่างชนิดของขยะแต่ละประเภทลงบนแผ่นป้าย เช่น ไวนิล พลาสติกลูกฟูก หรืออื่น ๆ ติดเหนือภาชนะรองรับมูลฝอยในที่สาธารณะ หรือสวนสาธารณะให้สวยงาม เข้าใจง่าย และเป็นระเบียบเรียบร้อย ดังนี้

1. ขยะทั่วไป (สีน้ำเงิน) หรือ มูลฝอยทั่วไป หมายความถึง ขยะประเภทอื่นนอกเหนือจาก  
ขยะย่อยสลาย ขยะรีไซเคิล และขยะอันตราย มีลักษณะที่ย่อยสลายยากและไม่คุ้มค่าสำหรับการนำกลับมา  
ใช้ประโยชน์ใหม่ เช่น ห่อพลาสติกใส่ขนม พลาสติกห่อลูกอม ซองบะหมี่กึ่งสำเร็จรูป ถุงพลาสติกเปื้อนเศษอาหาร โฟมเปื้อนอาหาร ฟอยล์เปื้อนอาหาร เป็นต้น

2. ขยะอินทรีย์ (สีเขียว) หรือ มูลฝอยย่อยสลาย หมายความถึง ขยะที่เน่าเสีย และย่อยสลาย ได้เร็ว สามารถนำมาหมักทำปุ๋ยได้ เช่น เศษผัก เปลือกผลไม้ เศษอาหาร ใบไม้ เศษเนื้อสัตว์ เป็นต้น

3. ขยะรีไซเคิล (สีเหลือง) หรือ มูลฝอยที่ยังใช้ได้ หมายความถึง ขยะ ของเสียบรรจุภัณฑ์   
หรือวัสดุเหลือใช้ ซึ่งสามารถนำกลับมาใช้ใหม่ได้ โดยการนำมาแปรรูปเป็นวัตถุดิบในขบวนการผลิตหรือสำหรับผลิตเป็นผลิตภัณฑ์ใหม่ เช่น แก้ว กระดาษ กระป๋องเครื่องดื่ม กล่องนม UHT เศษพลาสติก เศษโลหะ อะลูมิเนียม ยางรถยนต์ เป็นต้น

/ 4. ขยะอันตราย...

- 2 -

4. ขยะอันตราย (สีส้ม) หรือ มูลฝอยอันตราย หมายความถึง ขยะที่มีองค์ประกอบ หรือปนเปื้อนวัตถุอันตรายชนิดต่าง ๆ ซึ่งได้แก่ วัตถุระเบิด วัตถุไวไฟ วัตถุออกซิไดซ์ วัตถุมีพิษ วัตถุที่ทำให้ เกิดโรค วัตถุกัมมันตรังสี วัตถุที่ทำให้เกิดการเปลี่ยนแปลงทางพันธุกรรม วัตถุกัดกร่อน วัตถุที่ก่อให้เกิดการระคายเคือง วัตถุอย่างอื่นไม่ว่าจะเป็นเคมีภัณฑ์หรือสิ่งอื่นใดที่อาจทำให้เกิดอันตรายแก่บุคคล สัตว์ พืช ทรัพย์สินหรือสิ่งแวดล้อม เช่น ถ่านไฟฉาย หลอดฟลูออเรสเซนต์ แบตเตอรี่โทรศัพท์เคลื่อนที่ ภาชนะบรรจุสารกำจัดศัตรูพืช กระป๋องสเปรย์บรรจุสีหรือสารเคมี เป็นต้น

รายละเอียดปรากฏตามสิ่งที่ส่งมาด้วย

จึงเรียนมาเพื่อทราบและดำเนินการต่อไป สำหรับอำเภอให้แจ้งองค์กรปกครองส่วนท้องถิ่น ในพื้นที่ทราบและดำเนินการด้วย

ขอแสดงความนับถือ

สำนักงานส่งเสริมการปกครองท้องถิ่นจังหวัด

กลุ่มงานบริการสาธารณะท้องถิ่นและประสานงานท้องถิ่นอำเภอ

โทร. ๐-๗๕๖1-1899